Case ID: 1172643
Sentence 110: Apellyasiya Məhkəməsi iş materiallarını araşdıraraq o nəticəyə gəlmişdir ki, iddiaçı izahatında Dairə seçki komissiyası üzvünün məntəqələrlə əlaqə yaradaraq, məntəqələrdə çəkiliş aparılması üçün jurnalistlərə imkan yaradılması barədə göstəriş verdiyini, bu barədə video görüntülərinin olduğunu, bəzi video görüntülərin müşahidəçiləri tərəfindən qeydə alındığını bildirmiş, səsvermə günü müşahidəçilər tərəfindən audio-video görüntünün aparılması kimi bir hüququ nəzərdə tutulmamış, iddiaçının təqdim etdiyi video görüntülər cavabdeh orqanın icazəsi olmadan çəkilmiş, digər tərəfdən Seçki qanunvericiliyində dairə seçki komissiyası üzvünün belə bir səlahiyyəti nəzərdə tutulmamış, elektron daşıyıcılarda əks olumuş videogörüntülərin nə zaman, hansı şəraitdə, harada (hansı seçki məntəqəsində) çəkilməsi, görüntüləri qeyd alınmış şəxslərin kimliyi məlum deyildir, belə olan halda sözügedən elektron daşıyıcılarda əks olunmuş məlumatların hazırkı işə aid olması müəyyən edilmir və onların sübut kimi qiymətləndirilməsi qeyd olunan normaların tələbləri ilə ziddiyyət təşkil edir, beləliklə, səsvermənin keçirilməsi və ya nəticələrinin hesablanması zamanı seçki məntəqələri üzrə seçicilərin iradəsini müəyyənləşdirməyə imkan verməyən qanun pozuntuları aşkarlanmadığından, sübutetmə yükü qanunvericiliklə üzərinə qoyulan tərəf kimi cavabdehin mübahisələndirilən inzibati aktı qəbul etməsini zəruri edən faktiki şərtlərin mövcudluğu iş üzrə sübuta yetirilmiş, cavabdehə bu inzibati aktı qəbul etməyə səlahiyyət verən seçki qanunvericiliyinin müvafiq normalarının dispozisiya şərtlərinə və hüquqi nəticələrinə iş üzrə riayət olunmuş, cavabdehin mübahisəli qərarı qəbul olunan anda qüvvədə olan maddi hüquq normalarına, habelə inzibati icraatla bağlı tələblərə uyğun olmuş və bu səbəbdən iddiaçının hüquqlarını pozmamış, qərar mövcud inzibati praktikaya uyğun və cavabdehin inzibati orqan olaraq güdməli olduğu qanuni məqsədə mütənasib, həmin məqsədə çatmaq üçün öz məzmunu baxımından zəruri və yararlı olmuş, cavabdehin mübahisələndirilən qərarı qəbul edilərkən seçki qanunvericiliyinin tələblərinə əməl edilmişdir.